Kalt verður í veðri fram yfir helgi og ættu landsmenn að búa sig undir tveggja stafa frost næstu daga . Er mælt með því að fólk fari að huga að vatnslögnum í híbýlum sínum og sumarbústöðum , enda getur mikið frost valdið skemmdum á lögnum og jafnvel eignatjóni . „ Allt sem getur klikkað , það klikkar alltaf á versta tíma , það er bara þannig , “ segir Sigurður Ingvar Hannesson , formaður félags pípulagningameistara . Rætt var við hann í Reykjavík síðdegis í dag . Hann segir að það sé gjarnan mikill annatími hjá pípulagningarmeisturum í kringum kuldaköst líkt og nú . „ Aðalhættan er núna í vatnslögnum . Við tölum um heitavatn og svo vatnslagnir en fólk gleymir kannski að taka slöngur af garðkrönum . Það er mjög hættulegt vegna þess að þá tæmir hann sig ekki og þá getur hann frosið og sprungið inn í veggjum . “ Mikilvægt að passa upp á slönguna Í ljósi þessa segir hann það eiga að vera fyrsta verk fólks að athuga með slönguna . „ Ef þið erum með garðslönguna út í garði eða tengda við krana sem á að tæma sig út , takið það af . “ Einnig ef fólk sér eitthvað vatn úti þá hvetur Sigurður fólk til þess að tæma það ef hægt er . Sigurður segir að svokallaðir þrýstijafnarar eigi það oft til að gefa sig á þessum tíma eða þá að bilun komi í ljós þegar kalt er í veðri . Bilunin lýsi sér oftast í því að þrýstijafnarinn festist í ákveðinni stöðu og gefi þá ekki meiri hita en stillingin gaf til kynna áður en hann festist . Aðalmálið að loka fyrir neysluvatn Sumir sumarhúsaeigendur gætu einnig þurft að huga að sínum málum . Sigurður segir að ef hitaveitukerfið sé í lagi í húsinu þá þurfi fólk yfirleitt ekki að hafa áhyggjur af komandi frosti . „ Númer eitt og tvö er að loka fyrir neysluvatn . “ „ Það er aðalmálið , að það sé ekki opið vatn inn í húsið þegar enginn er á staðnum . “ Þegar kemur að heitum pottum þá segir hann að ef gengið sé rétt frá þeim sé engin þörf á áhyggjum á þessum tíma . „ Ef að menn opna fyrir frárennslið , vatnið á að vera sjálftæmandi eða með hitaþræði í . Þannig ef að það er rétt gengið frá þessu í upphafi þá á það ekki að skipta máli . “